Mauno Saari

Mauno Eljas Saari (s. 16. kesäkuuta 1947 Tornio) on suomalainen toimittaja, kirjailija ja käsikirjoittaja.

Syntyjään peräpohjalainen Saari on ollut toimittajana Helsingin Sanomissa, Suomen Kuvalehdessä ja Uudessa Suomessa sekä päätoimittajana Iltalehdessä ja Iltaset-lehdessä. Hän on kirjoittanut elämäkertakirjoja muiden muassa Niilo Yli-Vainiosta, Christopher Wegeliuksesta ja eräistä muista julkisuuden henkilöistä. Wegelius-kirjan lisäksi hän on käsitellyt 1990-luvun alun talouskriisiä kirjoissaan Näkymätön käsi ja Rahat ja henki.

Saari on tehnyt käsikirjoituksia televisioelokuviin ja -sarjoihin. Tunnetuin niistä on Timo Bergholmin ohjaama Hyvä veli -sarja, joka kuvasi Suomen pankkikriisiä 1990-luvun alussa. Tuorein työ on tv-elokuva Klooni, Timo Bergholmin ohjaama tarina geeniteknologiasta. 

Saaren Paavo Haavikosta kertova kirja Haavikko-niminen mies sai aikaan ennakkokohua, kun Paavo Haavikon poika  Heikki Haavikko esitti käräjäoikeudelle vaatimuksen, ettei kirjaa saa julkaista. Käräjäoikeus hylkäsi vaatimuksen.

Vuonna 2022 Saari perusti yhdessä entisen kansanedustajan Mikko Elon kanssa Venäjä-mielisen Naapuriseura-yhdistyksen. Seuraan kuuluu myös Mauno Saaren puoliso, vähemmistökommunisteja edustanut entinen kansanedustaja Pirkko Turpeinen-Saaren kanssa.

Teokset

Lähteet

Aiheesta muualla 
 Mauno Saari kirjoitti kirjan ystävästään Paavo Haavikosta, Kirjastokaista-video

Suomalaiset toimittajat
Suomalaiset kirjailijat
Suomalaiset kristilliset kirjailijat
Suomalaiset televisiokäsikirjoittajat
Vuonna 1947 syntyneet
Elävät henkilöt